Marius Skjelbæk

Marius Skjelbæk (født 4. september 1990 i Oslo) er en norsk programleder og sportskommentator i TV 2 Sporten. Han veksler mellom å være programleder, kommentere fotball, langrenn, alpint, ishockey og sykkel.

Bakgrunn 
Skjelbæk bodde sine syv første leveår på Etterstad i Oslo, før familien hans flyttet til Ottestad ved Hamar. Skjelbæk var sportsjournalist i Hamar Arbeiderblad og NRK før han begynte i TV 2.

TV og media 
Skjelbæk deltar i podkasten B-Laget som gis ut av ModerneMedia sammen med Jesper Mathisen og Simen Stamsø Møller.

Skjelbæk har også flere ganger ledet Tour de France-sendingene til TV 2.

I 2021 debuterte Skjelbæk som artist med låta «Superbowl (Ja eller nei)» med pseudonymet Mario S.

Han har blant annet opptrådt på Allsang på Grensen og var deltager i sesong 3 av TV 2s realityserie Kompani Lauritzen hvor han endte på fjerdeplass.

Referanser

Eksterne lenker 
 
 

Norske sportsjournalister
Programledere for TV 2
TV 2-journalister
Personer fra Stange kommune
Ekspertkommentatorer (sport)